वार्ड सदस्यों ने जाना त्रिस्तरीय पंचायत व्यवस्था
नाला | प्रखंडसभागार में बुधवार को वार्ड सदस्यों को त्रिस्तरीय पंचायत व्यवस्था के बारे में जानकारी दी गई। मौके पर साधन माजि ने कहा कि मनरेगा एवं 14वें वित्त आयोग के तहत विकास योजना की राशि सीधे पंचायत में हस्तांतरित किया जाएगा। इस राशि से विकास संबंधी योजना का चयन नियमानुसार ग्रामीणों द्वारा किया जाना है। विकास राशि से पेयजल, नाली निर्माण, सड़क निर्माण, सार्वजनिक शौचालय से लेकर जनहित में इस तरह की योजना का निर्माण किया जा सकता है। इस दौरान वर्तमान में पंचायत व्यवस्था आदि बिंदु पर कई सवाल भी उठाया गया। द्वितीय चरण के इस प्रशिक्षण में दलाबड़, नाला, पाकुडि़या समेत 7 पंचायतों के गौरांग घोष, कल्पना मंडल, बैजनाथ, नुनुलाल, राखोहरि बाउरी, रिंकु आदि थे।
hin_Deva hin_Deva